***INFORMAȚII PRIVIND ACORDAREA AJUTOARELOR PENTRU ÎNCĂLZIREA LOCUINȚEI / SUPLIMENTULUI PENTRU ENERGIE***

***SEZONUL RECE NOIEMBRIE 2024 – MARTIE 2025 / LUNAR***

            Primăria orasului Santana, prin Direcţia de Asistenţă Socială a inceput acţiunea de primire a solicitărilor pentru acordarea ajutoarelor pentru încălzirea locuinţei și a suplimentelor pentru energie, pentru sezonul rece noiembrie 2024 – martie 2025 conform prevederilor Legii nr.226/2021, legea consumatorului vulnerabil. Solicitările se primesc la sediul Direcției de Asistență Socială Santana, după următorul program: luni-vineri intre orele 8.00-12.00.

***CONDIŢII DE ACORDARE:***

**1. Limitele de venituri**:

**1.1.** Pentru acordarea ajutoarelor de încălzirea locuinţei cu agent termic și a suplimentului pentru energie în sistem centralizat:

**- 0 – 1386 lei/membru de familie pentru familii**

**- 0 – 2053 lei pentru persoana singură**

\* Compensaţia se acordă prin acoperirea unui **procent din consumul real de agent termic**, nu mai mult de consumul lunar efectiv, în funcţie de venitul mediu pe membru de familie sau persoană singură.

Valorile ajutoarelor stabilite conform venitului net pe membru de familie:

|  |  |  |  |
| --- | --- | --- | --- |
| **Venit net lunar pe membru de familie sau al persoanei singure**(lei) | **Compensare procentuală** (%) | **Ajutor maxim**(lei) | **Sumpliment lunar pentru energie**(lei) |
| până la 200 | 100% |  | 10 |
| 200.1- 320 | 90% |  | 10 |
| 320.1-440 | 80% |  | 10 |
| 440.1-560 | 70% |  | 10 |
| 560.1-680 | 60% |  | 10 |
| 680.1-920 | 50% |  | 10 |
| 920.1-1040 | 40% |  | 10 |
| 1040.1-1160 | 30% |  | 10 |
| 1160.1-1280 | 20% |  | 10 |
| 1280.1-1386 | 10% |  | 10 |
| **In cazul persoanei singure** | | | |
| 1280.1-2053 | 10% |  | 10 |

**1.2.**Pentru acordarea ajutoarelor de încălzirea locuinţei cu gaz metan, energie electrică, lemne sau combustibili solizi și a suplimentelor pentru energie:

**- 0 – 1386 lei/membru de familie pentru familii**

**- 0 – 2053 lei pentru persoana singură**

\* Compensaţia se acordă prin acoperirea unui **procent din valoarea de referință stabilită funcție de tipul de încălzire**, dar nu mai mult de consumul lunar efectiv.

|  |  |  |  |
| --- | --- | --- | --- |
| **Valoare de referință (aj maxim lunar)** | | **250 lei** |  |
|  |  |  |  |
| **Venit net lunar pe membru de familie sau al persoanei singure**(lei) | **Compensare procentuală** (%) | **Ajutor maxim**(lei) | **Sumpliment lunar pentru energie**(lei) |
| până la 200 | 100% | 250 | 10 |
| 200.1 - 320 | 90% | 225 | 10 |
| 320.1 - 440 | 80% | 200 | 10 |
| 440.1 - 560 | 70% | 175 | 10 |
| 560.1 - 680 | 60% | 150 | 10 |
| 680.1 - 920 | 50% | 125 | 10 |
| 920.1 - 1040 | 40% | 100 | 10 |
| 1040.1 - 1160 | 30% | 75 | 10 |
| 1160.1 - 1280 | 20% | 50 | 10 |
| 1280.1 - 1386 | 10% | 25 | 10 |
|  |  |  |  |
| 1280.1 - 2053 | 10% | 25 | 10 |
|  | | | |
| **AJUTOR PENTRU ENERGIE ELECTRICĂ** | | | |
|  |  |  |  |
| **Valoare de referință (aj maxim lunar)** | | **500** | lei |
|  |  |  |  |
| **Venit net lunar pe membru de familie sau al persoanei singure**(lei) | **Compensare procentuală** (%) | **Ajutor maxim**(lei) | **Sumpliment lunar pentru energie**(lei) |
| până la | 100% | 500 | 30 (70) |
| 200.1 - 320 | 90% | 450 | 30 (70) |
| 320.1 - 440 | 80% | 400 | 30 (70) |
| 440.1- 560 | 70% | 350 | 30 (70) |
| 560.1 - 680 | 60% | 300 | 30 (70) |
| 680.1-920 | 50% | 250 | 30 (70) |
| 920.1 - 1040 | 40% | 200 | 30 (70) |
| 1040.1 - 1160 | 30% | 150 | 30 (70) |
| 1160.1 -1280 | 20% | 100 | 30 (70) |
| 1280.1-1386 | 10% | 50 | 30 (70) |
| **In cazul persoanei singure** | | | |
| 1280.1- 2053 | 10% | 50 | 30 (70) |
| **În situația în care singura sursă de energie utilizată este en. electrică, cuantumul suplimentului este de 70 lei/lună** | | | |
|  | | | |
|  | | | |
| **AJUTOR PENTRU COMBUSTIBILI SOLIZI SAU PETROLIERI** | | | |
|  |  |  |  |
| **Valoare de referință (aj maxim lunar)** | | **320 lei** |  |
|  |  |  |  |
| **Venit net lunar pe membru de familie sau al persoanei singure**(lei) | **Compensare procentuală** (%) | **Ajutor maxim**(lei) | **Sumpliment lunar pentru energie**(lei) |
| până la 200 | 100% | 320 | 20 |
| 200.1 - 320 | 90% | 288 | 20 |
| 320.1 - 440 | 80% | 256 | 20 |
| 440.1 - 560 | 70% | 224 | 20 |
| 560.1 - 680 | 60% | 192 | 20 |
| 680.1 - 920 | 50% | 160 | 20 |
| 920.1 - 1040 | 40% | 128 | 20 |
| 1040.1 - 1160 | 30% | 96 | 20 |
| 1160.1 - 1280 | 20% | 64 | 20 |
| 1280.1 - 1386 | 10% | 32 | 20 |
|  |  |  |  |
| 1280.1 - 2053 | 10% | 32 | 20 |

**Menționăm că:**

   **ajutorul pentru încălzire**se va acorda pentru**sursa principală utilizată**( ex: energie termică, gaz metan, energie electrică sau combustibili solizi sau gazoși)**pentru o perioadă de 5 luni**(noiembrie, decembrie 2024, ianuarie, februarie și martie 2025),

  **suplimentele de energie**se vor acorda pentru**acoperirea integrală sau, după caz, a unei părţi**din cheltuielile cu iluminatul locuinţei, susţinerea facilităţilor de gătit şi asigurarea apei calde în locuinţă, asigurarea continuităţii în alimentare a echipamentelor electrice de care depinde viaţa persoanelor, din motive de sănătate, şi utilizarea mijloacelor de comunicare care presupun utilizarea de energie**, pentru o perioadă de 12 luni**( noiembrie 2024 – octombrie 2025).

**Ajutorul acordat nu va putea depăși consumul efectiv înregistrat în luna respectivă.**

**Acte necesare**

**Pentru obținere ajutorului pentru încălzirea locuinței și a suplimentului pentru energie se va depune o *cerere-declarație pe proprie răspundere ,* precum și:**

**1. Actele de identitate ale solicitantului şi ale membrilor familiei**

- Buletin identitate sau Carte Identitate;

- certificatele de naştere ale copiilor;

- certificatul de căsătorie;

- alte acte (hotărârea definitivă de încuviinţare a adopţiei, de plasament familial al minorului, potrivit legii, actul din care să rezulte calitatea solicitantului de tutore sau curator).

**2. Acte de venit:**

La stabilirea venitului mediu net lunar pe membru de familie se iau în considerare veniturile pe care membrii acesteia le realizează sau, după caz, le-au realizat în luna anterioară solicitării dreptului (de exemplu cerere depusa in luna octombrie 2024 va fi completata cu veniturile aferente lunii septembrie).

**Categoriile de venituri nete realizate şi actele doveditoare sunt cele menţionate în formularul de cerere:**

- drepturi provenite din salarii (salar net cu menţiunea daca beneficiază sau nu de bonuri de masă), sau activitaţi independente (adeverinte de venit de la finantele generale);

- indemniţii de şomaj, pensii, indemnizaţii speciale, indemnizaţia-stimulentul pentru cresterea copilului, indemnizaţia lunară pentru persoanele cu handicap, venituri din dobânzi, venituri din activităţi agricole, alte drepturi etc.

- pentru persoanele care nu au venituri este necesară o adeverință de venituri eliberată de către Administrația Finanțelor Publice , adeverință pe care o solicită instituția noastră prin programul Patrimven.

- pentru persoanele pensionare se va lua in calcul veniturile obținute din pensii la nivelul lunii august 2024

**Cererea şi declaraţia**pe proprie răspundere **se depune**, însoţită de actele doveditoare în original, privind identitatea, veniturile şi starea de proprietate/închiriere/folosinţă a imobilului pentru care se solicită ajutorul, precum și facturile de la furnizori pentru locul de consum, **la sediul Direcţiei de Asistenta Sociala Santana,str. Mihai Viteazu, nr 24 ,de luni-vineri intre orele 8.00-12.00.**

**VENITURI CARE NU SE IAU ÎN CALCUL LA ACORDARII AJUTOARELOR PENTRU ÎNCĂLZIRE ȘI A SUPLIMENTELOR PENTRU ENERGIE**

Pentru calculul ajutorului pentru încălzirea locuinței și a suplimentelor pentru energie se iau în considerare toate sumele primite/realizate de persoana singură, respectiv de fiecare membru al familiei în luna anterioară solicitării ajutorului, cu excepţia următoarelor venituri:

    sumele primite cu titlu de prestaţii sociale în baza Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare – **bugetul complementar**;

    alocaţia de stat pentru copii acordată în baza Legii nr. 61/1993 privind alocaţia de stat pentru copii, republicată, cu modificările ulterioare;

    sumele acordate ca burse sau alte forme de sprijin financiar destinate exclusiv pentru susţinerea educaţiei preşcolarilor, elevilor şi studenţilor, prin programe ale Ministerului Educaţiei Naţionale şi Cercetării Ştiinţifice, altor instituţii publice şi private, inclusiv organizaţii neguvernamentale;

    sumele primite din activitatea desfăşurată ca zilier, în condiţiile Legii nr. 52/2011 privind exercitarea unor activităţi cu caracter ocazional desfăşurate de zilieri, republicată, cu modificările şi completările ulterioare, precum şi cele obţinute în calitate de prestator casnic în baza Legii nr. 111/2022 privind reglementarea activităţii prestatorului casnic;

    sumele primite de persoanele apte de muncă din familie ca urmare a participării la programe de formare profesională organizate în condiţiile legii, dacă acestea nu au titlu de venituri salariale;

    sumele primite ocazional din partea unor persoane fizice ori juridice, precum şi sumele cu titlu de ajutor de urgenţă primite de la bugetul de stat sau local.

    stimulentul educaţional acordat potrivit prevederilor Legii nr. 248/2015 privind stimularea participării în învăţământul preşcolar a copiilor provenind din familii defavorizate, republicată, sub formă de tichet social pentru stimularea participării în învăţământul preşcolar a copiilor proveniţi din familii defavorizate;

    sumele ocazionale acordate de la bugetul de stat sau bugetele locale cu caracter de despăgubiri ori sprijin financiar pentru situaţii excepţionale;

    indemnizaţia lunară de hrană acordată în baza Legii nr. 584/2002 privind măsurile de prevenire a răspândirii maladiei SIDA în România şi de protecţie a persoanelor infectate cu HIV sau bolnave de SIDA, cu modificările şi completările ulterioare, şi indemnizaţia lunară de hrană prevăzută de Legea nr. 302/2018 privind măsurile de control al tuberculozei;

    sumele primite cu titlu de sprijin, asigurate din bugetul de stat sau fonduri nerambursabile, acordate în baza legii sau în baza programelor operaţionale aprobate.

**BUNURI CARE DUC LA EXCLUDEREA ACORDARII AJUTOARELOR PENTRU ÎNCĂLZIRE ȘI A SUPLIMENTELOR PENTRU ENERGIE**

Stabilirea dreptului la ajutorul pentru incalzirea locuintei si stimulente si a suplimentelor pentru energie se realizează ţinându-se seama de bunurile familiei sau, după caz, ale persoanei singure, cuprinse în Lista bunurilor ce conduc la excluderea acordării venitului minim de incluziune. Lista poate fi consultată mai jos.

**LISTA bunurilor ce conduc la excluderea acordării venitului minim de incluziune**

**A. Bunuri imobile**

Clădiri, alte spaţii locative în afara locuinţei de domiciliu, precum şi terenuri situate în intravilan cu suprafaţa de peste 1.200 mp în zona urbană şi 2.500 mp în zona rurală, în afara terenurilor de împrejmuire a locuinţei şi a curţii aferente

**B. Bunuri mobile**

1. Mai mult de un vehicul cu o vechime mai mare de 10 ani, cu drept de circulaţie pe drumurile publice

2. Autovehicul cu drept de circulaţie pe drumurile publice cu o vechime mai mică de 10 ani, cu excepţia celor utilizate şi/sau adaptate pentru transportul persoanelor cu dizabilităţi

3. Şalupe, bărci cu motor, iahturi sau alte tipuri de ambarcaţiuni, cu excepţia celor necesare pentru transport în cazul persoanelor care locuiesc în aria Rezervaţiei Biosferei „Delta Dunării“

NOTĂ:

În situaţia în care unul sau mai multe bunuri aflate în proprietatea persoanei singure/familiei beneficiare de venit minim de incluziune este dat în închiriere/arendă/concesiune, acest bun va fi luat în calcul pentru persoana/familia care îl are în închiriere/arendă/concesiune, iar pentru proprietarul de drept se va lua în calcul valoarea obţinută în urma cedării dreptului de folosinţă a bunului.

Persoana sau familia care deţine pe lângă locuinţa de domiciliu o cotă-parte dintr-o altă clădire/spaţiu locativ/imobil poate beneficia de venit minim de incluziune indiferent de mărimea cotei, dacă prin această posesiune nu poate valorifica bunul respectiv.

**C. Depozite bancare**

Cel puţin unul dintre membrii familiei deţine, în calitate de titular, unul sau mai multe conturi/depozite bancare, a căror sumă totală este mai mare de 3 ori faţă de valoarea câştigului salarial mediu brut prevăzut de Legea asigurărilor sociale de stat. (la acest moment valoarea este de 7567\*3=22701 lei).

*ATENȚIE: În cazul în care familia sau persoana singură are în proprietate, închiriere, comodat ori altă formă de deținere a unor bunuri care duc la excluderea acordării venitului minim de incluziune, ajutorul pentru încălzirea locuinței nu se acordă. Dacă însă bunul existent este dat în folosință unei alte persoane, în cerere se vor trece veniturile obținute ca urmare a valorificării acestor bunuri și se va putea beneficia de ajutorul pentru încălzire și stimulentele pentru energie.*

Solicitările primite până la data de 20 noiembrie 2024 vor fi aprobate începând cu luna noiembrie 2024. După această data, aprobarea ajutorului se va face cu luna decembrie 2024.

**Directia de Asistenta Sociala**